Document ID: 32012R0127

KOMMISSIONENS GENNEMFØRELSESFORORDNING (EU) Nr. 127/2012
af 14. februar 2012
om ændring af gennemførelsesforordning (EU) nr. 540/2011 for så vidt angår udvidet anvendelse af aktivstoffet metazachlor
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
ud fra følgende betragtninger:
(1)
Metazachlor blev ved Kommissionens direktiv 2008/116/EF (2) optaget som aktivstof i bilag I til Rådets direktiv 91/414/EØF (3) til brug som herbicid, idet højst 1,0 kg/ha blev tilladt anvendt højst hvert tredje år på samme mark. Efter at direktiv 91/414/EØF blev afløst af forordning (EF) nr. 1107/2009, betragtes dette stof som godkendt i henhold til nævnte forordning og er opført i del A i bilaget til Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (4).
(2)
Den 23. marts 2010 indgav en af de anmeldere, der havde anmodet om optagelse af metazachlor i bilag I til direktiv 91/414/EØF, en ansøgning om ændring af de særlige bestemmelser om anvendelse af metazachlor, således at der tillades hyppigere anvendelser på samme mark, uden at den samlede maksimumdosis på 1,0 kg/ha dog overskrides i en treårig periode. Ansøgningen var ledsaget af supplerende oplysninger. Ansøgningen blev indgivet til Det Forenede Kongerige, der blev udpeget som rapporterende medlemsstat ved forordning (EF) nr. 1490/2002 (5).
(3)
Den rapporterende medlemsstat evaluerede de supplerende oplysninger, som ansøgeren havde forelagt, og udarbejdede et tillæg til udkastet til vurderingsrapport. Tillægget blev den 4. januar 2011 forelagt Kommissionen, der fremsendte det til de øvrige medlemsstater og Den Europæiske Fødevaresikkerhedsautoritet med henblik på, at de kunne fremsætte bemærkninger hertil. Tillægget til udkastet til vurderingsrapport blev den 24. januar 2012 behandlet af medlemsstaterne og Kommissionen i Den Stående Komité for Fødevarekæden og Dyresundhed i form af et tillæg til Kommissionens reviderede vurderingsrapport om metazachlor.
(4)
Det fremgår af de forskellige undersøgelser, der er foretaget, at den ændring af de særlige bestemmelser for anvendelsen, der er ansøgt om, ikke frembyder andre risici end dem, der allerede er taget i betragtning ved godkendelsen af metazachlor og i Kommissionens reviderede vurderingsrapport om det pågældende stof.
(5)
Bilaget til gennemførelsesforordning (EU) nr. 540/2011 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Ændring af gennemførelsesforordning (EU) nr. 540/2011
I kolonnen »Særlige bestemmelser« i række 217 om metazachlor i del A til bilaget affattes del A således:
»DEL A
Må kun tillades anvendt som herbicid. Der må kun anvendes en samlet dosis på højst 1,0 kg metazachlor/ha over en treårig periode på samme mark.«
Artikel 2
Ikrafttrædelsesdato
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. februar 2012.

Labels: 3
6